

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

# 

**18.**

# Par Ogres novada pašvaldības dalību Eiropas Savienības Atveseļošanas fonda projekta Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” īstenošanā

Latvijas Republikas Ministru kabinets 2023. gada 13. jūlijā pieņēma informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu” (turpmāk – ziņojums).

Ziņojuma 11.1.1. punktā noteikts, ka finansējuma saņēmējs, kas nodrošina iedzīvotāju dalību mācībās digitālo pašapkalpošanās prasmju attīstībai, ir Vides aizsardzības un reģionālās attīstības ministrija, savukārt 51. punkts nosaka, ka Finansējuma saņēmēja sadarbības partneri ir valstspilsētu vai novadu pašvaldības, pašvaldību apvienības.

Ogres novada pašvaldībā 2024. gada 8. augustā tika saņemts Viedās administrācijas un reģionālās attīstības ministrijas (turpmāk – VARAM) uzaicinājums  Nr. 14-11-1/4955  (reģistrēts Ogres novada pašvaldības centrālās administrācijas lietvedībā ar Nr.2-4.1/3960) dalībai Atveseļošanas fonda plāna projekta “Sabiedrības digitālo prasmju attīstība”(Nr. 2.3.2.1.i.0/1/23/I/CFLA/001) (turpmāk – Projekts).

Projekta mērķis ir veicināt digitālo pašapkalpošanās prasmju attīstību sabiedrībā, tādējādi veicinot personu veiksmīgāku iekļaušanos sabiedrībā, t.sk. nodarbinātībā, ikdienas sadzīves jautājumu mūsdienīgā risināšanā un kvalitatīvas dzīves uzlabošanā. Projektu uzsāk īstenot līdz ar līguma parakstīšanas brīdi starp Ogres novada pašvaldību un VARAM. Projekta īstenošanas termiņš noteikts līdz 2026. gada 30. aprīlim.

Mērķa grupa ir jaunieši, t.sk. jaunieši ar ierobežotām iespējām, pieaugušie bez digitālajām prasmēm vai ar zemu digitālo prasmju līmeni, t.sk. personas ar īpašām vajadzībām un sociālās atstumtības riskam pakļautās personas, pašvaldību iestāžu, jaunatnes organizāciju un organizāciju, kas strādā ar jauniešiem, darba ar jaunatni veicēji un pašvaldības kā sadarbības partneri un investīcijas pasākuma rezultātu ilgtspējas plānotāji.

Projekta ietvaros paredzēts:

1. metodiskais atbalsts iedzīvotāju digitālo prasmju attīstībai (prasmju novērtēšanas monitorings, pasniedzēju apmācība, klātienes un tālmācības (e-mācību) kursi un moduļi, mācību programmas, vadlīnijas), ko izstrādā centralizēti (pēc vienotas pieejas) VARAM;
2. ka pašvaldības izvirza centralizētajām mentoru mācībām savus mācību īstenotājus, veicot iedzīvotāju iedrošināšanu un motivēšanu mācīties;
3. ka VARAM centralizēti (pēc vienotas pieejas) īstenos projekta sadarbības partneru – pašvaldību – izvirzīto mācību īstenotāju — mentoru   mācības;
4. ka pašvaldībām kā līdzieguldījums ir jānodrošina mācībspēku, telpu, aprīkojuma un mācību pieejamība iedzīvotājiem;
5. nodrošināt finansiālu atbalstu pašvaldībām, veicot samaksu par katru personu, kura sadarbībā ar pašvaldības izvirzīto mentoru, izmantojot centralizēti izstrādātos mācību moduļus, ir apguvusi digitālās pašapkalpošanās prasmes un ieguvusi sertifikātu.

Projektam pieejamais attiecināmais Atveseļošanas fonda finansējums ir 9 042 000,00 EUR (deviņi miljoni četrdesmit divi tūkstoši *euro*) (apstiprināts ar Atveseļošanas fonda un Nozares ministrijas 2023. gada 22. decembra vienošanos Nr. 1-14/7552).

Ogres novada pašvaldībai projekta ietvaros minimālais pieejamais finanšu atbalsts ir 78 408,00 EUR (septiņdesmit astoņi tūkstoši četri simti astoņi *euro*). Summā nav iekļauts pievienotās vērtības nodoklis (turpmāk - PVN), un projekta ietvaros radušās PVN izmaksas pašvaldībai jāsedz no pašvaldības līdzekļiem.

Minimālais projekta aktivitātēs iesaistāmo mērķa grupas izglītojamo skaits ir 1 200 (viens tūkstotis divi simti). Saskaņā ar Centrālās statistikas pārvaldes 2024. gada datiem Ogres novada pašvaldībā ir 57 591 iedzīvotāju.

Ogres novada pašvaldībai īstenojot projektu, tā aktivitātēs jāiesaista vismaz 2,08% no kopējā dzīvojošo skaita pašvaldībā jeb 1200 iedzīvotāji. Rezultāta sasniegšanas vai pārsniegšanas gadījumā projekta finansējums pašvaldībai būs pieejams pilnā apmērā. Mazāka iesaistīto iedzīvotāju skaita gadījumā tiek piemērots proporcionāls finanšu atbalsta samazinājums.

Projekta īstenošanai pašvaldība izvirza 6 - 8 mentoru komandu projekta aktivitāšu īstenošanai – tās dalībnieki tiks centralizēti apmācīti pēc VARAM izstrādātas mācību programmas un nodrošinās Ogres novada iedzīvotāju digitālo prasmju mācību realizēšanu.

Projekta ietvaros pašvaldība ir atbildīga par sabiedrības digitālo prasmju attīstību savā pašvaldībā un pašvaldības individuālā plāna ieviešanas ietvaros radušos PVN izmaksu segšanu no saviem līdzekļiem.

Plānojot sabiedrības digitālo prasmju attīstības sistēmu pašvaldībās, darba grupa plāno ne vairāk kā 30% no pieejamā finansējuma izmantot preču un pakalpojumu iegādei, kam tiktu piemērots PVN, līdz ar to projekta apstiprināšanas gadījumā iespējamā maksimālā finansējuma summa, kas jāfinansē pašvaldībai, plānota 4 939,70 EUR (četri tūkstoši deviņi simti trīsdesmit deviņi *euro* 70 centi) apmērā.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. un 8. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada pašvaldības dalību projektā Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” īstenošanā un noslēgt Sadarbības līgumu ar Viedās administrācijas un reģionālās attīstības ministriju par projekta īstenošanas nosacījumiem.
2. **Paredzēt** Ogres novada pašvaldības 2025. gada budžetā finanšu līdzekļus PVN apmaksai 4 939,70 EUR (četri tūkstoši deviņi simti trīsdesmit deviņi *euro* 70 centi) apmērā.
3. **Pilnvarot** Ogres novada Izglītības pārvaldi veikt visas ar Projekta īstenošanu un uzraudzību saistītās darbības.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)